open-index/open-wikipedia-markdown huggingface dataset:
خواجہ عبد العزیزمکان شریفی

**خواجہ عبد العزیز** سیال شریف کے روحانی پیشوا خواجہ شمس الدین سیالوی کے خلیفہ خاص تھے۔

## ولادت
خواجہ عبد العزیز کی ولادت 1248ھ بمطابق 1832ء کو کفری شریف ضلع خوشاب میں ہوئی۔ آپ کے والد ماجد کا نام میاں یار محمد تھا۔ آپ کے آباواجداد کا پیشہ کاشتکاری تھا۔

## تعلیم
خواجہ عبد العزیز نے قرآن مجید کی تعلیم سبهرال میں حاصل کی۔ دیگر علوم متداولہ کی تعلیم بھی حاصل کی۔

## بیعت
خواجہ عبد العزیز تعلیم سے فراغت کے بعد مرشد کی تلاش و جستجو میں سیال شریف حاضر ہوئے۔ دوپہر کا وقت تھا خواجہ سیالوی مصلی پر دراز تھے۔ بیعت بو کر آپ کی غلامی کا طوق اپنی گردن میں جا لیا۔ کچھ عرصہ سیال شریف قیام فرمایا۔ بعد ازاں اپنے وطن مالوف کفری لوٹ آئے۔

## شیخ سے محبت
خواجہ عبد العزیز اکثر سیال شریف برہنہ پا حاضری دیتے تھے۔ سیال شریف جانے کے دن قریب آتے تو آپ پر وجدانی کیفیت طاری ہوجاتی تھی۔ ادب و نیاز کا یہ عالم تھا کہ سیال شریف سے جب واپس بوتے تو اس اہتمام سے چلتے کہ پشت سیال شریف کی طرف نہ ہو۔

## خلافت
خواجہ عبد العزیز اپنے شیخ کامل کی خدمت معلی میں حاضری دیتے رہے۔ مفوضہ اوراد و وظائف کی بجا آوری بڑی تندہی اور جانفشانی سے کی۔ مختلف قسم کے مجاہدات و ریاضات کیے۔ خواجہ سیالوی نے آپ کے امتحان کے لیے اپنے ایک درویش فقیر عبد الله سبز پوش (مدفون معظم آباد شریف) کو کفری روانہ فرمایا۔ فقیر عبد الله سبز پوش آپ کی اپنے شیخ طریقت سے محبت اور انتہائی نیاز مندی دیکھ کر بہت متاثر ہوئے۔ خواجہ سیالوی کی خدمت بابرکت میں آپ کی کامیابی کی رپورٹ پیش کی۔ جب خواجہ عبد العزیز سیال شریف حاضر ہوئے تو خواجہ شمس الدین سیالوی نے خرقہ خلافت عطا کیا۔

## رشد و ہدایت
خواجہ عبد العزیز کو خلافت عطا ہونے کے بعد بحکم خواجہ سیالوی کفری میں مسند ارشاد بچھا کر مخلوق خدا کی رہنمائی میں مصروف ہو گئے۔ تشنہ لبان حقیقت و معرفت آپ کے در دولت پر حاضری دینے لگے۔ آپ کا فیض عام جاری ہو گیا۔ دور دراز علاقوں کے لوگ حاضر خدمت ہوتے اور کامیاب و کامران ہوکر واپس جاتے۔ آپ کے وسیع مشرب اور بلند اخلاق ہونے کا یہ حال تھا کہ غیر مسلموں خصوصا ہندووں سے بھی حسن اخلاق سے پیش آتے اور یہ لوگ بھی آپ کے اس وصف پر فریفتہ تھے۔ اپنے لڑائی جھگڑوں اور مقدمات کے فیصلے کے لیے آپ کو منصف چنتے تھے۔

## سیرت
خواجہ عبد العزیز اخلاق کریمانہ کے مجسمہ تھے۔ اپنے شیخ کامل کے قدم بقدم چلنے والے اور اپنے
شیخ کے دیوانے تھے۔ آپ سخاوت، صلہ رحمی، انصاف پسندی اور مہمان نوازی میں بہت مشہور تھے۔ شریعت مطہرہ کے انتہائی پابند تھے۔

## وصال
خواجہ عبد العزیز مکان شریفی نے 16 رجب المرجب 1345ھ بمطابق 20 جنوری 1927ء کو وفات پائی۔ آپ کی تدفین مکان شریف کفری میں کی گئی۔

## مزار
خواجہ عبد العزیز کا مزار مکان شریف کفری ضلع جوشاب میں مرجع خلائق ہے۔ مزار پر خوبصورت گنبد آپ کے پوتے صاحبزادہ عزیز احمد مکان شریفی نے تعمیر کروایا۔ آپ کا عرس ہر سال 15 اور 16 رجب کو عقیدت و احترام سے منایا جاتا ہے۔

## اولاد
خواجہ عبد العزیز مکان شریفی کی اولاد میں ایک صاحبزادہ اور ایک صاحبزادی شامل تھی۔ بیٹے کا نام یہ تھا۔
# خواجہ میاں عبد الحمید مکان شریفی 

## حوالہ جات

زمرہ:1832ء کی پیدائشیں
زمرہ:1927ء کی وفیات
نمفالیڈ

**نمفالیڈ**  تیتریوں کے خاندان سے تعلق رکھنے والی تتلی کا نام ہے۔ انھیں حور تیتری اور پری تیتری بھی کہا جاتا ہے۔ ان کے اگلے پیر مُڑے ہوئے ہوتے ہیں۔شوخ رنگوں کی یہ تتلیاں دھوپ میں اڑتی نظر آتی ہیں ۔

## حوالہ جات

زمرہ:تتلیوں کے خاندان
زمرہ:نمفلیڈا
زمرہ:ویکی ڈیٹا سے مختلف مختصر وضاحت
زمرہ:تتلیاں
لنگر، اٹک

**لنگر** ضلع اٹک پنجاب، پاکستان کا ایک قدیم قصبہ ہے۔ اور اس کی ایک یونین کونسل ہے۔

## مزید دیکھیے
* پاکستان
* فہرست پاکستان کے شہر

## حوالہ جات

زمرہ:ضلع اٹک
زمرہ:ضلع اٹک کی یونین کونسلیں
زمرہ:ضلع اٹک کے آباد مقامات
مفتی محمد راحت خان قادری

**مفتی محمد راحت خان قادری** ہندوستان کے اسلامی اسکالر، جماعت اہل سنت کے عظیم مفتی اور مشہور قلم کار ہیں۔ بریلی شریف انڈیا میں تدریس و افتا کی خدمات انجام دے رہے ہیں۔

## نام و نسب
نام محمد راحت خان قادری (سیدنا شیخ عبد القادر جیلانی کی طرف نسبت کرتے ہوئے "قادری" اور شعر و سخن کی دنیا میں تخلص "عدیل"  اور آپ کے مریدین "راحت میاں" کہتے ہیں۔) سلسلۂ نسب یوں ہے: محمد راحت خان قادری بن محمد رفیع خاں بن قدرت اللہ خاں بن محمد نبیہ خاں بن محمد نظام الدین خاں۔

## ولادت
ہندوستان کی ریاست اترپردیش روہیل کھنڈ کے مشہور شہر شاہ جہان پور کے ایک گاؤں "کہمریا" میں (باعتبار اسناد)یکم مئی 1990ء میں پیدا ہوئے۔

## تعلیم و تربیت
ابتدائی تعلیم گاؤں کے مدرسہ غریب نواز پھر شاہ جہان پور کے جامعہ فاطمہ، مولویت جامعہ قادریہ رچھا، عالمیت و فضیلت کی تعلیم جامعہ اشرفیہ مبارک پور سے حاصل کرکے 2010ء میں دستار فضیلت سے نوازے گئے۔ تخصص فی الفقہ و الافتا جامعہ رضویہ منظر اسلام بریلی شریف سے کیا۔

## تدریسی خدمات
جامعہ رضویہ منظر اسلام، بریلی شریف انڈیا میں مدرس اور الامین باریہ کامل ماڈل مدرسہ، چاٹگام، بنگلہ دیش میں بحیثت محدث تدریسی خدمات انجام دے چکے ہیں۔ ہنوز بریلی شریف میں دار العلوم فیضان تاج الشریعہ آپ کی کاوشوں سے روز افزوں ترقی کی راہ پر گامزن ہے۔
## تحریری خدمات

ملک اور بیرون ملک کی اردو میگزینوں میں آپ کے مضامین و مقالات شائع ہوتے رہتے ہیں۔ آپ کی شائع شدہ تحقیقی کتابیں آپ کے علم و فکر کی شہادت کے لیے کافی ہیں۔عالمی اسکالر صاحبزادہ سید وجاہت رسول قادری موصوف کے متعلق رقم طراز ہیں:
’’آپ نے مختلف زاویوں سے میدان تحریر میں طبع آزمائی کی ہے جن میں سے کچھ کتابیں مطبوع ہیں اور کچھ غیر مطبوع ان کی تفصیل درج ذیل ہے۔‘‘
اس کے بعد آپ نے ان 16؍کتابوں کی فہرست پیش کی ہے جن پر موصوف کام کرچکے ہیں۔
آپ کی تصنیف امام احمد رضا اور علمائے بنگلہ دیش کے بارے میں سید وجاہت رسول قادری صاحب نے لکھا کہ: "یہ اپنے موضوع پر پہلا بڑا اور منفرد کام ہے۔ چاٹگام یا ڈھاکہ یونیورسٹی موصوف کو پی ایچ ڈی کی ڈگر تفویض کرے ورنہ روہیل کھنڈ یونیورسٹی، بریلی انڈیا کوچاہیے کہ وہ موصوف کو پی ایچ ڈی کی ڈگری دے۔"
## تعمیری خدمات
دار العلوم فیضان تاج الشریعہ نام سے بریلی شریف میں ایک مذہبی ادارہ قائم کیا۔ جس میں مختلف شعبوں میں ٹھوس تعلیم کا انتظام ہے۔

## حوالہ جات

زمرہ:علمائے اہلسنت
زمرہ:1990ء کی پیدائشیں
اللہ یار خاں جوگی

**اللہ یار خاں جوگی** (1870-1956)  انیسویں صدی کے آخر اور بیسویں صدی کے شروع میں ہو گذرے ہیں۔ آپ بہت چوٹی کے ادیب تھے۔ انھوں نے نے گرو گوبند سنگھ جی کے صاحبزادوں کی شہادت سے متعلق دو مرثیئے لکھے۔ اللہ یار خاں جوگی ایک بھولے بسرے مہان شاعر تھے جن کا پورا نام حکیم اﷲ یار خاں جوگی تھا، جنھوں نے سنّ 1913 میں چھوٹے صاحبزادوں صاحبزادہ زورآور سنگھ (9 سال) اورصاحبزادہ فتح سنگھ (7 سال) کی شہادت کے بارے سچے آنسووں میں تر طویل نظم **شہیدانِ وفا** لکھ کے ادبی حلقوں میں ہل چل مچا دی تھی۔
## لباس
ان کا لباس رئیسانہ تھا اور وہ اچکن اور شلوار پہنے امامِ مجلس لگتے تھے۔ یہ پوشاک ان پر بہت جچتی تھی۔ان کا قد لمبا، جسم گندھا ہوا، مونچھیں چھوٹی اور داڑھی خسخسی تھی اور یوں ان کی شکل صورتَ ایک ایرانی میر کی جھلک دیتی تھی۔
## گنجِ شہیداں
**اﷲ یار خاں جوگی** اور ان کی نظم ‘شہیدانِ وفا’ ہمارا قیمتی ورثہ ہے (انھوں نے 1915 میں ساکہ چمکور صاحب کو بھی ‘گنجِ شہیداں’ کے نام سے قلمبند کیا)۔ اپنی تاریخ کی امیری میں گُم سکھ قوم کو یہ نہیں بھولنا چاہیے کہ اپنے ورثے کو سنبھالنا زندہ قوموں کا اولین فریضہ ہوتا ہے۔ 'گنجِ-شہیداں' 1915 کے درمیان چھپی |
* شہیدان وفا جس میں چھوٹے صاحبزادوں کی شہادت کا دل سوز بیان کیا گیا ہے۔

ٹھوڑی تک اینٹیں چن دی گئیں منہ تک آ گئیں ۔

بینی کو ڈھانپتے ہی وہ آنکھوں پہ چھا گئیں ۔

ہر چاند سی جبین کو گھن سا لگا گئیں ۔

لخت جگر گورو کے وہ دونوں چھپا گئیں ۔

جوگی جی اس کے بعد ہوئی تھوڑی دیر تھی ۔

بستی سرہند شہر کی اینٹوں کا ڈھیر تھی۔

* گنج شہیداں میں بڑے صاحبزادوں کی شہادت کا جگر پاش ذکر کیا گیا ہے۔

گلہ نہیں تو توجہ دلانا چاہتا ہوں،

اپیل کرتا ہوں سنگھوں کی کربلا کے لیے

غلط اک حرف ہو جوگی تے پھر ہزاروں میں،

جواب دہ ہوں سخنہائے نہ رواں کے لیے'

## مرثیئے

بسّ ایک ہند میں تیرتھ ہے یاترا کے لییے ۔

کٹائے باپ نے بچے جہاں خدا کے لییے ۔

## حوالہ جات

زمرہ:1870ء کی پیدائشیں
زمرہ:1956ء کی وفیات
باقاعدہ انعکاس

**باقاعدہ انعکاس**، امواج کا انعکاس ہے۔ جیسے کسی سطح سے روشنی کا انعکاس. اس عمل میں شعاعِ منعکس، سطحی عمود کی طرف اُسی زاویے سے منعکس ہو گی جس زاویے سے وہ اس سطح پر واقع ہوگی۔
اس عمل میں سطحی عمود کی طرف جس زاویے سے شعاعِ واقع کسی سطح پر واقع ہوگی اُسی زاویے سے شعاع منعکس، منعکس ہوگی۔ لیکن شعاع واقع، عمود اور شعاع منعکس سے بننے والی مستوی میں دونوں زاویے (زاویہ وقوع، زاویہ انعکاس) ایک دوسرے کے بلمقابل سطحی عمود کے اطراف میں بنیں گے۔ سلیس الفاظ میں زاویہءِ وقوع، زاویہءِ انعکاس کے برابر ہوگا۔ کسی سطح سے باقاعدہ انعکاس کے نتیجے میں بننے والا عکس آئینے جیسا ہوتا ہے۔

## قوانین انعکاس
ہموار انعکاسی سطح پر روشنی کا انعکاس باقاعدہ انعکاس کہلاتا ہے۔ قوانینِ انعکاس درج ذیل ہیں۔

1. شعاعِ واقع ، شعاعِ منعکس اور نقطہءِ وقوع پر عمود (normal) ایک ہی مستوی پر ہوتے ہیں۔

2.زاویہءِ انعکاس ، زاویہءِ وقوع کے برابر ہوتا ہے۔

3. شعاع واقع، عمود اور شعاع منعکس سے بننے والی مستوی میں دونوں زاویے (زاویہ وقوع، زاویہ انعکاس) ایک دوسرے کے بلمقابل سطحی عمود کے اطراف میں بنیں گے۔

یہ تینوں قوانین فریسنل کی مساوات (Fresnel equations) سے اخذ کیے جا سکتے ہیں۔
زمرہ:ہندسی بصریات
زمرہ:ویکی ڈیٹا سے مطابقت رکھنے والی مختصر تفصیل
زمرہ:بصری مظہر
نرسری اسکول

[تصغیر|[بھارت کے ایک نرسری اسکول کی جانب سے بچوں کو بھاگنے دوڑنے کی مشق دی جا رہی ہے۔]]
**نرسری اسکول** ، جسے **پری اسکول**  یا **پلے اسکول**  بھی کہا جاتا ہے، ایک ایسی درس گاہ کو کہتے ہیں جس میں کسی ملک کے ان بچوں کے لیے تعلیمی ماحول کو ساز گار بنانے کی کوشش کی جاتی ہے، جن کی لازمی تعلیم ابھی شروع نہیں ہوئی ہے۔ یہ اسکول عوامی یا نجی نظامت میں چل سکتے ہیں اور کچھ معاملوں میں یہ عوامی چندے سے رعایتی شرح پر بھی چلتے ہیں۔

## خصوصیات
نرسری اسکول چوں کہ روایتی تعلیم سے پہلے کے دور سے تعلق رکھتے ہیں اور ان میں شریک طلبہ عمومًا اپنے گھروں سے پہلی بار الگ ہو کر پڑھ رہے ہوتے ہیں، اس لیے ایسے اسکولوں کی اولین ترجیح بچوں میں اسکولی ماحول کا شوق پیدا کرنا ہوتا ہے۔ اس کے لیے کئی بار کھلونوں اور ٹیلی ویژن فلموں کا سہارا لیا جاتا ہے۔ بچوں میں کھیل کود کے جذبے کو زیادہ ابھارا جاتا ہے۔ ان میں گروہی سرگرمیوں (گروپ ایکٹی ویٹی) کے ذریعے دل چسپی پیدا کرنے کی کوشش کی جاتی ہے۔ اکثر بچوں کو بچکانہ کہانیاں بھی سنائی جاتی ہیں جیسے کہ شیر اور بندر کی کہانی، کتوبر اور بلی کی کہانی، جو اگر چیکہ بعید از عقل ہوتی ہیں، مگر مقصد بچوں میں دل چسپی لانا ہوتا ہے۔ بچوں کو بہت ہی بنیادی باتیں سمجھانے کی کوشش کی جاتی ہے، مثلًا دن کے کس پہر کی مناسبت سے انگریزی زبان میں کیا خیریتی کلمہ کہا جانا چاہیے۔ انھیں گنتی سکھائی جاتی ہے۔ انسانی رشتے سمجھانے کی کوشش کی جاتی ہے۔ بچوں میں صفائی ستھرائی کا ذوق پیدا کرنے کی کوشش کی جاتی ہیں۔ مگر ان سب سے قطع نظر، عام طور سے نرسری اسکولوں میں سنجیدہ اسکولی تعلیم نہیں پڑھائی جاتی ہے۔ بچوں کو زیادہ سے زیادہ نرسری کی تُک بندیاں پڑھائی جاتی ہیں، جنھیں عام طور سے روایتی اسکولوں میں بھی پڑھایا جاتا ہے۔ اس کے علاوہ عام بول چال میں مذکر و مؤنث اور واحد و جمع کا فرق بھی سمجھایا جاتا ہے۔

## مزید دیکھیے
* روضۃ الاطفال

## حوالہ جات

زمرہ:اقسام اسکول
زمرہ:ویکی ڈیٹا سے مطابقت رکھنے والی مختصر تفصیل
زمرہ:تعلیم
زمرہ:تعلیمی مراحل
زمرہ:بچے
زمرہ:بچپن
گیلے ٹی شرٹ کا مقابلہ

تصغیر|گیلے ٹی شرٹ مقابلے کے دوران ایک کالج کا لڑکا اپنی ساتھی طالبہ لڑکی کے مہین ٹی شرٹ پر انتہائی قریب سے ٹھنڈا برفیلا پانی برسا رہا ہے۔
**گیلے ٹی شرٹ کا مقابلہ**  ایک مقابلہ ہے جس میں نمائشیت ہوتی ہے۔ اس میں جوان مقابلہ کنندہ عورتیں کسی شبینہ کلب، بار یا ریزارٹ میں حصہ لیتی ہیں۔ روایتی طور پر کئی کالجوں کی بہار کی تعطیلات تقاریب مختلف مقامات پر ہوتی ہیں جیسے کہ ڈے ٹونا بیچ اور کینکون۔

مقابلہ کنندہ لڑکیاں عمومًا سفید یا مدھم رنگ کی ٹی شرٹ پہنا کرتی ہیں۔ اس ٹی شرٹ کے اندر کوئی بَرا یا بکنی کا بالائی حصہ یا کوئی اور کپڑا نہیں ہوتا ہے۔ اکثر پانی (جس میں بھی زیادہ تر برفیلا پانی ہوتا ہے)، شرکاء لڑکیوں کے سینوں پر بہت ہی شوخ انداز میں ڈالا جاتا ہے۔ یہ کام کبھی تقریب کے منتظمین کرتے ہیں، کبھی تقریب چلانے والے اینکر اور کبھی کبھی ایسے مواقع پر شامل شرارتی لڑکے شرکاء کے سینے پر ڈالتے ہیں۔ اس کار روائی کے نتیجے میں ٹی شرٹ گیلی ہو جاتی ہے اور اس کے اندر سے لڑکیوں کے پستان دکھائی دینے لگتے ہیں۔ مقابلہ کنندہ لڑکیاں باری باری سے حاضرین کے رو بہ رو ناچتی ہیں۔ اس کے نتیجے میں حاضرین چیخ چیخ کر حوصلے بڑھاتے ہیں۔ اکثر شرکاء کے کام پر حَکَم (جج) فیصلے سناتے ہیں۔

کچھ انتہائی شوخ ٹی شرٹ کے مقابلے ایسے ہوتے ہیں، جس میں شوخ لڑکیاں اپنے ٹی شرٹوں کو پھاڑ ڈالتی ہیں اور اپنے اوپر کے حصوں کی نمائش کرتی ہیں۔ مقامی قوانین کی مطابقت میں شرکاء کو مکمل ٹی شرٹ ہٹانے یا بالکلیہ برہنہ ہوتی ہیں۔

## تاریخ
ریاستہائے متحدہ امریکا میں اسکائینگ فلم ساز ڈیک بیری مور نے اپنے وقائع *Breaking Even* میں دعوٰی کیا ہے کہ انھوں نے اولین گیلے ٹی شرٹ کا مقابلہ سن ویلی، ایڈاہو کے بوئلر روم بار میں جنوری 1971ء کو ہوا۔ یہ اسکائینگ کی تشہیر کے طور پر کے 2 کی جانب سے منعقد ہوا تھا۔

## بھارت میں کوشش
بھارتی کالجوں میں اس مقابلے کا انعقاد کرنے کی کوشش کی گئی، تاہم وہ فی الوقت ناکام ہو چکی ہے۔

## مزید دیکھیے
* ملبوساتی پیراکی کا مقابلہ

## حوالہ جات

زمرہ:برہنگی
زمرہ:مقابلے
زمرہ:ٹی شرٹ
زمرہ:کامنز زمرہ جس کا ربط ویکی ڈیٹا پر ہے
زمرہ:جنسی تعصب
زمرہ:زن بیزاری
زمرہ:ویکی ڈیٹا سے مطابقت رکھنے والی مختصر تفصیل
زمرہ:مقابلہ حسن
زمرہ:امریکی ثقافت
زمرہ:شہوت انگیز
زمرہ:جنسی عضو پرستی
زمرہ:ریاستہائے متحدہ کی سیاحت
کالیما اناچوس

**کالیما اناچوس**  نمفالیڈ تتلی کی ایک قسم ہے جو بھارت سے جاپان تک کے علاقوں میں پائی جاتے ہیں۔ اسے ڈیڈ لیف بٹرفلائی یامردہ پتوں کی طرح نظر آنے والی تتلی بھی کہتے ہیں۔

## مزید دیکھیے
*

## حوالہ جات

زمرہ:حیوانیہ پاکستان
قرآن مجید کی صفت۔ الشفاء

قرآن مجید اللہ تعالی کا آخری کلام ہے جو نبی اکرم صلی اللہ علیہ وسلم پر نازل ہوااوردوسری آسمانی کتابوں کی طرح اس میں کوئی تحریف نہیں ہے ہمارا ایمان ہے کہ آج بھی اسی صورت میں ہمارے پاس موجود ہے جیسے چودہ سو سال پہلے رسول اکرم صلی اللہ علیہ وسلم پر نازل ہوا اور اس میں ایک بھی زبر زیر کی تبدیلی نہیں کی گئی کیونکہ اس کی حفاظت کا ذمہ خود اللہ تعالی نے لیا ہے اللہ تعالی فرماتے ہیں:
                      "ہم نے یہ ذکر (قرآن مجید)نازل کیا ہے اور ہم ہی اس کی حفاظت کرنے والے ہیں"۔سورۃ الحجر15'آیت نمبر9←
اللہ تعالی نے انسان کو اپنی بندگی کے لیے اس دنیا میں بھیجا ہے تاکہ اپنے شکر گزار اور نا شکرے بندوں کا امتحان لے سکے۔اللہ نے انسان کی رہنمائی کے لیے رسول بھیجے اور ان کے ساتھ معجزات بھی اتارے لیکن پھچلی قوموں نے اس سے روگردانی کی اور اللہ کے عذاب کو دعوت دی اللہ تعالی نے حضرت محمد صلی اللہ علیہ وسلم کو عرب کی سرزمین پر اپنا آخری نبی صلی اللہ علیہ وسلم بنا کر بھیجا اور قرآن کو جبرائیل امین علیہ اسلام کے ذریعے رسول اکرم صلی اللہ علیہ وسلم پر معجزے کی صورت میں نازل فرمایا اس کی بے شمار صفات ہیں جن میں سے ایک شفاء بھی ہے اللہ تعالی نے خود قرآن مجید کو شفاء قرار دیا ہے۔
  "یہ قرآن جو ہم نازل کر رہے ہیں مومنوں کے لیے تو سراسر شفاء ہے اور رحمت ہے اور ظالموں کا تو اس سے نقصان ہی بڑھتا ہے۔"
قرآن مجید ہر قلبی'روحانی'جسمانی اور نفسیاتی بیماریوں کے لیے شفاء ہے قرآن مجید خود بیان کر رہا ہے دلوں کے روگ (حسد، کینہ، بغض، منافقت، ڈپریشن)ہیں ان کے لیے شفاء ہے۔ اللہ تعالی کا ذکر روح کی غذا ہے اور جسم کو طاقت اور توانائی بخشتی ہے۔ اللہ تعالی فرماتے ہیں:
  "ھر ہر قسم کے میوں سے کھا پھر اپنے رب کی تجویز کردہ آسان راہوں پر چلان کے پیٹ سے پینے کی چیز نکلتی ہے جس کے رنگ مختلف ہیں اس میں لوگوں کے لیے شفا ہے بے شک اس میں ان لوگوں کے لیے نشانی ہے جو سوچتے ہیں۔"
انسان کی بیماریوں میں اس کی خوراک کا بھی عمل دخل ہوتا ہے اس لیے اللہ تعالی یہاں انسان کو جسمانی بیماریوں کا علاج بتا رہے ہیں ڈرائی فروٹ توانائی کا بہترین ذریعہ ہے زیر غور آیت میں اللہ تعالی شہد کو شفاءقرار دے رہے ہیں۔
نبی کریم صلی اللہ علیہ وسلم نے فرمایا :"شفاء تین چیزوں میں ہے پچھنا لگوانے میں،شہد پینے میں اور آگ سے داغنے میں مگر میں اپنی امت کو آگ سے داغنے سے منع کرتا ہوں"۔
حضرت ابن مسعود رضی اللہ تعالی عنہ سے مروی ہے رسول اکرم صلی اللہ علیہ وسلم نے فرمایا:"تم لوگ شفاءدینے والی دو چیزوں کو یعنی شہد اور قرآن کو لازمی پکڑؤ۔"
جسم کے کسی حصے میں درد ہو تو سورۃفاتحہ پڑھ کر دم کیا جاتا ہے سورۃالبقرۃ جادو اور نظر بد کے آثار کم کرتی ہے معوذتین سے دم کرنا بھی حدیث سے ثابت ہے حضرت عائشہ صدیقہ رضی اللہ تعالی عنھا فرماتی ہیں:"نبی اکرم صلی علیہ وسلم نے جس مرض میں وفات پائی اس میں اپنے اوپر معوذتین پڑھ کر دم کرتے تھے جب آپ صیل اللہ علیہ وسلم کو زیادہ تکلیف ہوتی میں اس کو پڑھ کر دم کرتی اور آپ صلی اللہ علیہ وسلم کے دست مبارک کو برکت کے لیے آپ صلی علیہ وسلم کے جسم مبارک پہ پھیرتی۔"
حضرت امام بطال رحمۃاللہ علیہ معوذتین کے بارے میں فرماتے ہیں کہ اللہ تعالی نے ان میں ایک ایسا راز رکھا ہوا ہے جو ان کے علاوہ کسی اور سورت میں نہیں کیونکہ یہ جامع دعائیں ہیں جن میں ساری بری چیزوں سے پناہ مانگی گئی ہے سحر'حسد' شیطان کے شر اور اس کے وسوسہ سے اور اس کے علاوہ دوسری چیزوں سے حفاظت کے لیے معوذتین سے بہتر کوئی نسخہ نہیں ہے یہی وجہ ہے کہ آپ صلی اللہ علیہ وسلم اسی پر اکتفا کرتے ہیں۔

## حوالہ جات
حکیم محمد شریف خان

**حکیم محمد شریف خان** (1722 – 1807) 18ویں صدی کے آخر میں مغل ہندوستان میں اہمیت کا حامل سنی مسلمان حکیم ( یونانی / یونانی طب میں معالج) تھا۔

## ابتدائی زندگی اور کیریئر
محمد شریف خان 1722 میں دہلی میں پیدا ہوئے تھے۔ مغل شہنشاہ بابر (1526 ء – 1530 تک کی حکومت ) کے زمانے میں اس کے آبا و اجداد جدید دور ازبکستان سے ہندوستان آئے تھے۔  محمد شریف خان دہلی کے ایک *مدرسے* میں تعلیم حاصل کرتے تھے جو نقشبندی سلسلہ کے نامور مذہبی عالم شاہ ولی اللہ دہلوی کے بیٹے چلاتے تھے ۔ وہ مغل شہنشاہ شاہ عالم دوم (حکمرانی 1759-1806) کے دربار میں شاہی حکیم تھا جس نے اسے اشرف الحکما (بہترین حکیم) کا خطاب دیا تھا۔ حکیم محمد شریف خان نے بھی ممکنہ طور پر اس شہنشاہ کے بیٹے اکبر دوم (حکومت 1806-1837) کا علاج کیا۔ 

## کارنامے
چونکہ حکیم شریف دہلی میں مقیم تھے ، لہذا ان کے حکیموں کے کنبے ، "شریفی کنبہ" ، کو دہلی کے حکیموں کا اسکول تسلیم کیا گیا۔  

محمد شریف خان ایک "مذہبی ماہرین اور معالجین کے ایک خاندان" سے آئے تھے اور عبد اللہ محمود احرار (متوفی 1490) ، " ٹرانسوکیانا میں نقشبندی سلسلہ کے ایک با اثر صوفی شیخ" سے تعلق رکھتے تھے۔ 

وہ ایک ثمر آور مصنف تھے اور انھوں نے طب پر سترہ کتابیں لکھیں ، جن میں سب سے مشہور "علاج الامراض" ، (بیماریوں کا علاج) تھی جو آج بھی اس شعبے میں ایک بہت بڑا مآخذ سمجھا جاتا ہے۔ وہ یونانی دواؤں کے فارمولوں کا سب سے مکمل اور مستند مجموعہ ایک ہی کتاب میں مرتب کرنے کے لیے بھی مشہور ہے۔ 

انھوں نے قرآن کا اردو میں ترجمہ بھی کیا ، جس کو اس زبان میں قرآن کا پہلا ترجمہ سمجھا جاتا ہے۔ 

وہ اس عرصے کے دوران یونانی طب میں یورپی سائنس کے پہلوؤں کو متعارف کرانے والے حکیم تھے اور انھوں نے فارسی زبان کے ساتھ ساتھ عربی زبان میں بھی ہندوستانی ادویات کی ایک لغت شامل کی ہے۔ 

وہ حکیم اجمل خان ، جو ایک مشہور حکیم ، اسکالر اور برطانوی ہندوستان میں اپنے زمانے کے سیاست دان تھے ، کے دادا ہیں ۔ 

## وفات
حکیم محمد شریف خان کی وفات 1807 میں ہوئی تھی اور انھیں دہلی ، ہندوستان میں صوفی قطب الدین بختیار کاکی کے مقبرے کے قریب دفن کیا گیا تھا۔  

## مزید پڑھیے
ان کی زندگی اور تحریروں کے لیے ملاحظہ کریں:

* سی اے اسٹوری ، *فارسی ادب: ایک بایو بائیوگرافیکل سروے* ۔ جلد دوم ، حصہ 2: ای میڈیسن (لندن: رائل ایشیٹک سوسائٹی ، 1971) ، پی پی۔ &nbsp; 283–5 نمبر. 494۔
* کارل *بروکیلمان* ، *گیسچیٹے ڈیر اربابچین لٹیراتور* ، ضمیمہ ، 3 *جلدیں* ۔ (لیڈن: برل ، 1937-1942) ، جلد 2 ، ص &nbsp; 864 نمبر. 56a

## حوالہ جات

## حوالہ جات

* Speziale, Fabrizio (2009). "ŠARIF KHAN, Moḥammad". Encyclopaedia Iranica.

زمرہ:1722ء کی پیدائشیں
زمرہ:یونانی اطبا
زمرہ:مغلیہ سلطنت کی شخصیات
زمرہ:1807ء کی وفیات
زمرہ:1805ء کی وفیات
زمرہ:اٹھارہویں صدی کی ایرانی شخصیات
زمرہ:ایرانی مؤجدین
زمرہ:اٹھارہویں صدی کی مغلیہ سلطنت کی شخصیات
زمرہ:دہلی میں پیدا ہونے والی شخصیات
زمرہ:انیسویں صدی کی ایرانی شخصیات
دی ماسک (فلم)

**دی ماسک** ١٩٩٤ میں بنے والی ایک امریکی سپر ہیرو مزاحیہ فلم ہے۔ جو چوک روسیل کی طرف سے ہدایت کی گئی ہے۔ اس فلم کا دوسرا پارٹ بھی آیا ہے جس کا نام، دی سن آف دی ماسک بھی آیا ہے، یہ دونوں فلمیں اردو زبان میں بھی ٹکر کی گئی ہیں.

## حوالہ جات

## بیرونی روابط
* 
* 
* 
* 
* 

زمرہ:1994ء کی فلمیں
زمرہ:انگریزی زبان کی فلمیں
زمرہ:1990ء کی دہائی کی فنطاسیہ فلمیں
زمرہ:فلموں پر مبنی وڈیو گیم
زمرہ:نیو لائن سنیما کی فلمیں
زمرہ:فکشن میں نقاب
زمرہ:1994ء کی مزاحیہ فلمیں
زمرہ:لاس اینجلس میں عکس بند فلمیں
زمرہ:چھوٹے پیغام خانوں کا استعمال کرنے والے مضامین
زمرہ:کیلیفورنیا میں فلم سیٹ
زمرہ:پنسلوانیا میں فلم سیٹ
زمرہ:1990ء کی دہائی کی انگریزی زبان کی فلمیں
زمرہ:1990ء کی دہائی کی امریکی فلمیں
زمرہ:امریکی اسکرو بال مزاحیہ فلمیں
زمرہ:امریکی سلیپ اسٹک مزاحیہ فلمیں
زمرہ:انگریزی زبان کی فنطاسیہ مزاحیہ فلمیں
زمرہ:ٹیلی ویژن شوز میں ڈھالی جانے والی فلمیں
شرقیین (قبیلہ)

**شرقیین ** متحدہ عرب امارات کا ایک قبیلہ ہے۔ شرقیین جمع کا لفظ ہے۔ اس لا واحد شرق یا الشرق ہے۔

شرقیین قبیلہ 19ویں صدی سے ریاستہائے ساحل متصالح کے مشرقی ساحل پر حکمران رہا ہے اور علاقہ میں سب سے بڑا قبیلہ ہو گیا ہے۔ اس علاقہ کو شمائلیہ کہا جاتا ہے۔ 1968ء میں ہوئی ایک مرددم شماری کے مطابق فجیرہ کی 90% آبادی شرقیین قبیلہ پر مشتمل تھی۔ وہ ہمیشہ سے شارجہ کے تابع رہے ہیں اور کبھی کبھار شارجہ سے آزادی اور خود مختاری کی کوشش بھی کرتے رہے ہیں۔ 1952ء میں انھیں اس وقت اپنی کامیابی نظر آئی جب حکومت برطانیہ نے فجیرہ کو ایک ریاست مان لیا جس کی وہ 1901ء سے ہی کوشش کر رہے تھے۔
انھوں نے اپنی آبادی مشرقی ساحل پر آباد کی اور کلبا، دبا، وادی ہام، جیری سطح مرتفع کو اپنی آبادی میں شامل کر لیا۔ 20ویں صدی کے آغاز میں ان کی آبادی 7000 ہو گئی تھی۔ قبیلہ کی تین اہم شاخیں ہیں۔ حفیتات، (فجیرہ کا حکمران خاندان)، یماہی اور حمودیین۔ ریاست میں بنی یاس کے بعد شرقیین دوسرا بڑا قبیلہ ہے۔

## آزادی
تصغیر|بائیں|قلعہ فجیرہ

1879ء میں حفیتات کے امیر شیخ حماد بن عبد اللہ الشرقی نے شارجہ کے شیخ صقر بن خالد القاسمی کے خلاف بغاوت کا اعلان کر دیا۔ صقر بن خالد القاسمی نے شلائیلیہ پر قبضہ کر لیا تھا اور اپنے ایک غلام سرور کو فجیرہ کا امیر مقرر کر دیا تھا۔ بغاوت کے دوران میں سرور کو معزول کر دیا گیا اور شیخ خالد کے پاس ایک وفد بھیجا گیا مگر اس نے وفد کے ساتھ بہت برا سلوک کیا۔ اس نے سب کو گرفتار کر لیا اور باغیوں کے خلاف ایک فوج بھیج دی۔ فوج نے قلعہ فجیرہ کو اپنے قبضہ میں لے لیا اور حماد بن عبد اللہ پر معزول ہونے کا دباو ڈالا۔ 1880ء میں ایک سال بعد حماد پھر تازہ دم فوج کے ساتھ واپس آیا اور فجیرہ کی آزادی حاصل کرلی۔ اس کے قلعہ فجیرہ پر بھی حملہ کیا اور دفاعی فوج کے 8 آدمی مارے گئے اور قلعہ فجیرہ اس کے پاس آگیا۔

## حوالہ جات

زمرہ:عربی زبان میں خاندانی نام
زمرہ:متحدہ عرب امارات کے قبائل
پیپی لائینڈا

[تصغیر|250px|[نمفالیڈ of subfamily Charaxinae]]

**پیپی لائینڈا**  بڑی اور خوبصورت رنگوں والی تتلیاں ہوتی ہے۔ ان کے پچھلے پروں پہ دم جیسی طوالت ہوتی ہے۔ان کے پروں کے رنگ بنیادی طور پر سیاہ لیکن ان پر نیلے، سبز ، سرخ اور زرد شیڈ ہوتے ہیں ۔ ان کا لاروا یا سونڈی ترش پھلوں کے درختوں کے پتے کھاتے ہیں۔

## حوالہ جات

زمرہ:تتلیاں
قلعہ فجیرہ

تصغیر|قلعہ فجیرہ

**قلعہ فجیرہ** (عربی زبان:قلعة الفجيرة) متحدہ عرب امارات کے شہر فجیرہ کا ایک قلعہ ہے۔ اس کی تعمیر 16ویں صدی کے قبل عمل میں آئی ہے۔ 16ویں صدی سے ہی یہ قلعہ ملک کے اہم قلعوں اور کاسلوں مین شمار ہوتا آیا ہے۔ ملک میں آبادکاری کرنے والوں کے خلاف جنگ میں اس قلعہ کا بھی اہم کردار رہا ہے۔ موجودہ دورمیں یہ سیاحت کا اہم مرکز ہے۔ غالبا یہ قلعہ متحدہ عرب امارت میں قدیم ترین قلعہ ہے۔ اسے ایک زمانہ میں وہابیوں کے اپنے قبضہ میں لے لیا تھا۔

## جائے وقوع
جدید فجیرہ شہر کے وسط سے یہ قلعہ 2 کلومیٹر کی مسافت پر واقع ہے۔ در حقیقت اس کا جائے وقوع قدیم فجیرہ شہ رہے۔ قدیم فجیرہ شہر میں یہ تقریباً 20 میٹر اونچی پتھریلی پہاڑی پر بنا ہے اور ساحل سمندر سے ایک کلومیٹر کی مسافت پر ہے۔

## تاریخ
قلعہ کی چہار دیواری کے اندر ایک مسجد، ایک کاسل اور کئی قدیم مکانات موجود ہیں۔ اس کے چاروں طرف اس کی حفاظت کے لیے تین گول دیدبان اور ایک مربع نما دید بان نصب کیے گئے ہیں۔ چاروں دید بان اور مرکزی عمارت دیواروں سے متصل ہیں۔ مرکز میں ایک ہال ہے جو دیدبانوں اور دیواروں سے گھرا ہوا ہے۔ قلعہ کا غیر معمولی نقشہ جگہ کی پتھریلی ہونے کی وجہ سے۔ ایک وجہ وہ پتھر بھی ہیں جن پر یہ قلعہ بنا ہوا ہے۔ قلعہ کے در و دیوار وہیں کے پتھروں، گارا مٹی اور دیگر علاقائی چیزوں سے بنائے گئے ہیں۔ ایک اندازہ کے مطابق اس قلعہ کو 1500ء-1550ء کے درمیان میں تعمیر کیا گیا ہے۔ 1650ء-1700ء میں اس کی توسیع و تزئین کی گئی۔ 1925ء میں سلطنت برطانیہ کے شاہی بحریہ نے غلام مخالف پالیسی کے دوران میں اس کے 3 میناروں کو منہدم کر دیا۔ ایچ ایم ایس نے اس دوران میں قلعہ پر بمباری کردی۔ شیخ حملہ کی تاب نہ لا سکا اور نتیجتا اس پر 1500 روپیہ کا جرمانہ عائد ہوا۔ 1997ء/2000ء میں فجیرہ کی انتظامیہ نے اسی وسائل سے قلعہ کی تزئیین و توسیع کی جس سے قلعہ کو بنایا گیا تھا۔

آج بھی قلعہ اپنی آب و تاب کے ساتھ موجود ہے اور شہر میں آنے والے سیاحوں اور زائرین کو دعوت نطارہ دیتا ہے۔ یہ قلعہ علاقہ میں سیاسی اتھل پتھل، قبائلیوں کی جد و جہد آزادی اور اپنی شناخت قائم کرنے اور اسے باقی رکھنے کی مشقت کی داستان سناتا ہے۔

## نگار خانہ

File:Fujairah Fort Rampart.jpg|Rampart
File:Fujairah Fort Entrance.jpg|باب الداخلہ


## حوالہ جات

زمرہ:سولہویں صدی میں مکمل ہونے والی عمارات و ساخات
زمرہ:فجیرہ شہر
زمرہ:متحدہ عرب امارات میں قلعے
زمرہ:متحدہ عرب امارات میں گڑھ
زمرہ:ویکی ڈیٹا سے مطابقت رکھنے والی مختصر تفصیل
زمرہ:امارت فجیرہ میں عمارات اور ساخات
زمرہ:اماراتی معماری
دبا

تصغیر|دبا

**دبا**  (عربی زبان: دِبَّا&lrm;) خلیج عمان میں جزیرہ نما عرب کے مشرقی خطہ میں ایک ساحلی علاقہ ہے۔ اسے 3 سیاسی خطوں میں منقسم کیا گیا ہے؛

1- دبا الفجیرہ، اس پر امیر فجیرہ، متحدہ عرب امارات کی حکومت ہے۔

2- دبا الحصن، اس پر امیر شارجہ، متحدہ عرب امارات کی حکومت ہے۔

3۔ دبا البیعہ، اس پر محافظہ مسندم، سلطنت عمان کی حکومت ہے۔
## تاریخ
شمالی امارات کا مشرقی ساحل زمانہ قدیم سے ہی سمندری تجارت اور آبادکاری کا ایک اہم مرکز رہا ہے۔ یہاں دوسری ملینیم ق م اور پہلی ملینیم ق م کے شروع کے دور کے باقیات گنبدوں اور زمینی تہ خانوں سے ملے ہیں جو سرسری طور پر علاقہ کی تجارتی اہمیت کو واضح کرتے ہیں۔ یہ علامات شیمال کے علاوہ ابرق اور رومی اللہ میں بھی ملے ہیں اور ان علاقوں کی قدیم رنگینی اور آبادی کی نشان دہی کرتے ہیں۔ اسلام کی آمد کے بعد اس خطہ میں دبا سب سے زیادہ مشہور ہوا۔ ساسانی سلطنت کے دور میں عمان ان کا ایک نائب ہوا تھا جن کی دبا پر حکومت تھی۔ اس زمانہ میں دبا میں ایک بہت اہم بازار لگتا تھا۔ کسی زمانہ میں دبا اومان کا پایہ تخت بھی رہا ہے۔ عمان کا الجولاندا خاندان دبا پر جزیہ لگاتا تھا اور الجولاندا خاندان رستاق، عمان میں مقیم فارسی فوجی جنرل مرزبان کے ما تحت تھا۔ ابن حبیب کے مطابق سندھ، ہندوستان، چین اور مشرق و مغرب کے تاجر یہیں آیا کرتے تھے۔

### جنگ دبا
جنگ دبا 632ء تا 634ء فتنہ ارتداد کی جنگوں کے دوران میں دبا کے میدانی علاقہ میں لڑی گئی تھی جس میں تقریباً 1000 لوگ قتل ہوئے۔ دبا کا علاقہ موجودہ متحدہ عرب امارات میں واقع ہے۔ جنگ کے مقتولین کی قبروں کے باقیات اب بھی موجود ہیں۔

خلافت عباسیہ کے زمانہ میں المعتضد باللہ (870ء-892ء) کے عراق اور سرزمین بحرین کے گورنر محمد بن نور نے عمان پر حملہ کیا اور دبا کے مقام پر دوسری بڑی جنگ لڑی گئی۔

## حوالہ جات

زمرہ:اسلام میں ارتداد
زمرہ:سابقہ پرتگیزی مستعمرات
زمرہ:سلطنت عمان کے علاقائی تنازعات
زمرہ:عمان متحدہ عرب امارات سرحد
زمرہ:متحدہ عرب امارات کے آباد ساحلی مقامات
زمرہ:متحدہ عرب امارات کے علاقائی تنازعات
زمرہ:منقسم شہر
زمرہ:کامنز زمرہ جس کا ربط ویکی ڈیٹا پر ہے
زمرہ:سلطنت عمان کے آباد ساحلی مقامات
مستعرب

[تصغیر|220px| [ریاض میں ایک برطانوی مستعرب]]

**مستعرب**  ایسے شخص کو کہا جاتا ہے جو عرب قوم اور عرب ممالک سے تعلق نہ رکھتا ہو مگر وہ عربی زبان، عربی ثقافت اور بالخصوص عربی ادب کا نہ صرف مطالعہ کرتا ہو بلکہ اس میں مہارت بھی رکھتا ہو۔

## آغاز
مستعربوں کا آغاز اسلامی اندلس میں ہوا۔ اندلس عالم اسلام اور عالم مسیحیت کے درمیان میں حد فاصل یا پل کا کام کرتا تھا۔ ہر زمانہ میں کوئی ایک اسلامی یا مسیحی حکومت علما کا احترام کرتی رہی ہے۔ 10ویں صدی میں عربی کتابوں کا لاطینی زبانوں میں ترجمہ ہونا شروع ہو گیا۔ ریاضی، فلکیات جیسے موضوعات کو خاصی اہمیت دی گئی۔

عربی متون کا ترجمہ یورپ کی زبانِ رابطۂ عامہ عہد وسطی کی لاطینی زبان اور کلیسا کی لاطینی زبان میں کیا گیا۔ ان کے علاوہ عہد وسطی کی ہسپانوی زبان میں بھی کیا گیا جو اس زمانہ کی کثیر الاستعمال زبان تھی۔ ابتدائی مترجمین نے ابن سینا، الغزالی، سلیمان بن جنریل]] کی فلکیات، علم نجوم اور طب کی کتب پر توجہ دی۔ انھوں نے کچھ قدیم یونانی فلسفیوں جیسے ارسطو کو بھی خوب توجہ دی ہو عالم مسیحیت میں افلاطون کے برخلاف زیادہ مشہور نہیں تھا۔ جس وقت الغزالی، ابن سینا اور ابن رشد کی کتابوں کا ترجمہ ہو رہا تھا اس وقت مسیحی یورپ میں متکب فلسفہ رشدیت کا رواج عام ہو رہا تھا۔

یہ وہ دور تھا جب یورپی دنیا علم عرب کو اپنی زبان میں منتقل کررہی تھی اور علم کے اس ادھار میں الفسونو دہم (1221ء-1284ء) کو خوب شہرت اور عزت ملی جس نے عرب کے اہم علمی خزانوں کو لاطینی زبان میں منتقل کرنے کا حکم دیا۔ اسی دور میں پہلی دفعہ ہسپانوی زبان میں قران کا ترجمہ ہوا۔ قران کے علاوہ عربی زبان کی مایہ ناز کتابیں جیسے کلیلہ و دمنہ، معراج وغیرہ بھی ترجمہ کی گئیں۔

الفونسو کی محنت، لگن اور علم کے تئیں اس کے لگاو کی وجہ سے یورپ کو ایک بہترین علمی ذخیرہ ہاتھ آ گیا اور ہسپانوی زبان علم و ادب سے مالا مال ہو گئی۔

## مشرقی وسطی کے مستعرب
مشرق وسطی کے چند مایہ ناز مستعربوں میں مراکش کے حایم زعفرانی، مصر کے احمد زکی پاشا، لبنان کے طارف خالدی، ترکی کے مہمت ہکی، اسرائیل کے زوی الفلیگ اور ولیم دف ہیں۔

## حوالہ جات

زمرہ:اسلام اور دیگر مذاہب
زمرہ:غیر مسلم اسلامی علماء
زمرہ:ماہر عربیات
زمرہ:ویکی ڈیٹا سے مطابقت رکھنے والی مختصر تفصیل
زمرہ:علمائے اسلام
زمرہ:ثقافتی حلقہ اثر
حمد بن عبد اللہ الشرقی

**حمد بن عبد اللہ الشرقی** ریاستہائے ساحل متصالح کی ایک حکومت فجیرہ کا پہلا حاکم تھا۔ موجودہ دور میں بھی یہ خالدان فجیرہ پر حاکم ہے مگر اب یہ علاقہ متحدہ عرب امارات کی حکومت کا حصہ ہے۔ انھوں نے فجیرہ کی نمائندگی کرتے ہوئے متعدد مرتبہ القاسمی پر حملہ کیا۔ انھوں نے ایسے وقت میں حکومت کی جب امارات کو نام نہاد آزادی حاصل تھی لیکن ریاستہائے ساحل متصالح کے نام سے کوئی مستقل شناکت نہیں ملی تھی۔ انھوں نے برطانوی حکومت سے یہ شناخت حاصل کی۔

## بغاوت
حمد نے شارجہ کے شیخ صقر بن خالد القاسمی کے خلاف 1879ء میں بغاوت کا اعلان کر دیا۔ صقر نے خلیج عمان (شمائیلیہ) پر قبضہ کر کے اپنے ایک غلام (سرور) کو فجیرہ
کا حاکم بنا دیا تھا۔ اس کے بعد خطہ میں شارجہ کے القاسمی خاندان، راس الخیمہ کے شاہی خاندان اور سلطان مسقط نے باہم لڑائیاں لڑیں اور حاکمیت کے مسابقہ کا ایک سلسہ شروع کر دیا۔.

بغاوت کی وجہ سے سرور معزول ہوا اور القاسمی کی خدمت میں ایک وفد بھیجا گیا۔ القاسمی نے وفد کے ساتھ بہت ناروا سلوک کیا اور سب کو قید کر لیا۔ اس کے بعد فجیرہ پر چڑھائی کر دی اور قلعہ فجیرہ پر قبضہ کر لیا۔ حامد بن عبد اللہ کو معزول ہونا پڑا۔ ایک سال بعد تقریباً 1880ء میں حمد ایک نئی فوج کے ساتھ واپس آیا اور فجیرہ کو آزاد کرالیا۔ اس نے قلعہ فجیرہ کو دوبارہ حاصل کیا جس کے دفاع میں 8 لوگ مارے گئے۔

کب خطہ میں جنگ کا سلسلہ زیادہ طویل ہوا اور امن آمان کی کوئی راہ دکھائی نہیں دی تو راس الخیمہ کے امیر کی ثالثی میں ایک معاہدہ کیا گیا۔ 1881ء میں حامد بن عبد اللہ نے معاہدہ پر دستخط کرتے ہوئے خود کو شارجہ کاماتحت مان لیا۔ ایک طرف برطانوی راج تھا جو یہ مان رہا تھا کہ فجیرہ کو مکمل آزاد نہیں ملنی چاہیے۔ لیکن حمد بہت ٹیڑھی کھیر ثابت ہوا اور شارجہ اور راس الخیمہ کو ایک دوسرے کے خلاف لڑا دیا جس میں ممکن حد تک سلطان مسقط بھی کود پڑا۔

## حوالہ جات

زمرہ:انیسویں صدی میں مشرق وسطی کے بادشاہ
زمرہ:تاریخ متحدہ عرب امارات
زمرہ:انیسویں صدی کی عرب شخصیات
زمرہ:امارت فجیرہ کے شیوخ
صقر بن خالد القاسمی

**صقر بن خالد القاسمی** (1883ء-1914ء) شارجہ) (1883ء تا 1914ء) کا حکمران تھا۔ اس نے اپنے چچا سلیم بن سلطان القاسمی کے غیر موجودگی میں شارجہ پر قبضہ کر لیا اور شارجہ کے ساتھ 1900ء تا 1914ء راس الخیمہ پر بھی حکومت کی۔

## الحاق
شارجہ کا حاکم اس کا چچا سلیم بن سلطان القاسمی تھا جو زیادہ معروف نہیں تھا۔ سلیم بن سلطان نے خالف کو شارجہ میں اپنا نائب مقرر بنا کر راس الخیمہ کا قصد کیا۔ ادھر خالد نے موقع کو غنیمت جانتے ہوئے تختہ پلٹ کر دیا اور خود شارجہ شہر کا حاکم بن گیا۔ بہت جلد اسے راس الخیمہ، ام القیووین، عجمان(شہر) اور دبئی کے امیروں کا ساتھ مل گیا۔ اس نے شارجہ پر اپنی گرفت مضبوط کی اور سابق حکمران سلیم بن سلطان القاسمی کو پنشن جاری کی۔ اس کے سالانہ ایک خاص رقم اور شارجہ میں اس کی زمین اور جزیرہ ابو موسی کو واپس کرنے کا وعدہ بھی کیا۔ لیکن بعد میں دونوں طرف سے آپسی خلفشار کی بنا پر پنشن رک گئی۔ بعد ازاں 1884ء میں ایک برطانوی صدر کی صدارت میں عجمان میں ایک معاہدہ ہوا جس کی رو سے سلیم بن سلطان کی پنشن بحال کر دی گئی۔

## افتراق
اسی سال کے اخیر میں صقر نے ارادہ کیا کہ شارجہ کی ماتحتی کو خیرباد کہا جائے۔ اس نے سیف بن عند الرحمن کا شارجہ آنے کی دعوت دی اور اسی دوران اس کے بھائی محمد بن عبد الرحمن کو تختہ پلٹ کرنے اور اس کی جگہ حمیریہ کا حاکم بننے پر ابھارا۔ اگلے دن سیف حمیریہ لوٹا اور بڑی آسانی سے اپنے بھائی کو معزول کر دیا۔

اس کے بعد صقر بن خالد نے راس الخیمہ پر طبح آزمائی کی۔ صقر نے اپنے چچا زاد بھائی حمید بن عبد اللہ القاسمی کو راس الخیمہ کے شمالی جانب ایک گاؤں ‘شعم‘ کو دوبارہ حاصل کرنے کے لیے دسمبر 1855ء میں ابھارا اور اس کی مدد کی۔ گاؤں پر 1600 روپئے جرمانہ عائد کیا گیا۔

## حوالہ جات

زمرہ:انیسویں صدی میں مشرق وسطی کے بادشاہ
زمرہ:تاریخ متحدہ عرب امارات
زمرہ:القاسمی خاندان
زمرہ:امارت شارجہ کے شیوخ
زمرہ:امارت راس الخیمہ کے شیوخ
مسرت

[تصغیر|[جنوبی افریقہ کی ایک سیاہ فام خاتون فرط مسرت سے سرشار ہو کر سمندری لہروں کا پانی اپنے پاؤں سے تیزی سے اچھالتے ہوئے چلتی ہوئی دکھائی دے رہی ہیں۔]]
**مسرت**  یا **فرط مسرت** ایک لفظ ہے جس سے مراد انتہا درجے کی خوشی کا موجود ہونا۔ خوشی اور فرط مسرت ایک ہی اندر جذبے کا اظہار ہے، تاہم یہ جذبہ مختلف لوگوں میں مختلف حالات اور کیفیات کی وجہ سے اور مختلف درجوں کا ہو سکتا ہے۔ ماں باپ ہر دن اپنے بچوں کو دیکھ کر خوش تو ضرور ہو سکتے ہیں، مگر یہ خوشی اس خوشی یا فرط مسرت کے جذبے سے کافی کم ہوتی ہے جب انھیں یہ اطلاع ملتی ہے کہ ان کا بچہ امتیازی نمبروں سے پاس ہو چکا ہے یا پھر کوئی ڈگری میں فارغ التحصیل ہوا ہے۔ ایک ملازم ہر روز گھر میں شام کے وقت واپس داخل ہو کر اپنے اہل و عیال کو دیکھ خوش تو ہو سکتا ہے۔ مگر اسے فرط مسرت اس وقت ہوتی ہے جب کی ملازمت کے مقام پر ترقی ہوتی ہے، تنخواہ میں زبر دست اضافہ ہوتا ہے یا پھر اس کی بیوی اس کے پہلے بچے کے ممکنہ آمد کی خوشخبری دے۔

## مسرت کا فکری پہلو اور اس کا عملی اظہار
کئی بار آدمی اپنی سوچ اور شوق کی وجہ سے مسرت کا احساس کرتا ہے اور اسی سے سرشار ہوتا ہے۔ یہ جذبہ غالبًا یہ جذبہ ہوتا ہے جو دوسرے لوگوں کی سمجھ میں اکثر نہیں آتا۔

دسمبر 2014ء کے مہینے میں تلنگانہ، بھارت کے عادل آباد سے تعلق رکھنے والا کم سن بچہ بالو شدید بیمار اور مہلوک مرض کی وجہ سے حیدرآباد کے مہدی نواز جنگ کینسر ہاسپتال میں شریک ہو چکا تھا۔ اس نے اپنی ایک آخری خواہش یہ ظاہر کی کہ وہ تیلگو فلم کے ادا کار چیرنجیوی کا مداح ہے اور وہ ان سے ملنا چاہتا ہے۔ اس خبر کے ملنے کے بعد چیرنجیوی نے اس لڑکے کی معاشی بد حالی سے قطع نظر اس سے ملنے کا فیصلہ کیا۔ انھوں نے دواخانہ پہنچ کر نہ صرف لڑکے سے ملاقات کی بلکہ اس کے لیے ایک تحفہ پیش کیا۔ انھوں نے لڑکے کے ہاتھ پر ایک دھاگا باندھتے ہوئے امید ظاہر کی کہ وہ صحت یاب ہوجائے گا۔ چیرنجیوی نے کمسن لڑکے کے ساتھ کافی وقت گزارا۔ انھوں نے کم سن مریض کو اپنے ساتھ بٹھاکر کچھ دیر اس سے بات چیت کی اور اسے دلاسہ دیا کہ وہ بہت جلد صحت یاب ہوکر گھر واپس ہوگا۔ چرنجیوی نے لڑکے کے علاج کے سلسلہ میں ہر ممکنہ تعاون کا یقین دلایا۔ چرنجیوی کی موجودگی کے دوران موذی مرض کا شکار بالو *فرطِ مسرت* سے سرشار بستر سے اُٹھ کر بیٹھ گیا اور کچھ دیر تک ایسا محسوس ہورہا تھا جیسے وہ اپنے مرض کو بھول چکا ہے۔
 
## مزید دیکھیے
* خوشی

## حوالہ جات

زمرہ:جذبات
زمرہ:خوشی
زمرہ:ویکی ڈیٹا سے مطابقت رکھنے والی مختصر تفصیل
زمرہ:فلسفیانہ تصورات
زمرہ:نیکی
زمرہ:نفسیات
اسٹریٹ لائٹ

[تصغیر|[بنگلور، کرناٹک، بھارت کے ودھان سبھا باغیچے میں واقع بجلی کے کھمبے اور پر موجود روشنی کی منظر کشی]]
**اسٹریٹ لائٹ**  یا بطور جمع **اسٹریٹ لائٹس**  سڑکوں، شاہ راہوں، عوامی راستوں اور عوامی مقامات پر نسب روشنی کے ذرائع کو کہا جاتا ہے جس سے عوام الناس کو بطور خاص راتوں اور شاموں میں چلنے پھرنے، چہل قدمی کرنے، اٹھنے بیٹنے اور گاڑیاں چلانے میں مدد ملتی ہے۔ یہ روشنیاں عمومًا بجلی کے کھمبوں کے ذریعے ملتی ہے۔ ان کھمبوں پر مختلف سائز اور شکل کی ٹیوب لائٹ لگائی جاتی ہیں یا پھر بڑے سائز کے بلب لگے ہوتے ہیں۔ یہ بلب عام بلب ہو سکتے ہیں یا پھر ایل ای ڈی اور کچھ اور قسم کے بلب ہو سکتے ہیں۔ حالانکہ عام طور سے عوامی مقامات پر سفید روشنی کا بند و بست ہوتا ہے، چونکہ یہ تاریکی اور اندھیرے کے ازالے میں سب سے اصح ہے، تاہم یہ کوئی قاعدۂ کلیہ نہیں ہے۔ کچھ جگہوں پر دوسرے رنگ کی روشنی کا بھی انتظام ہوتا ہے۔

اسٹریٹ لائٹ کا ہونا عوام الناس کی بھلائی اور ان کے حق کے لیے ہوتا ہے۔ اس لیے ان کی نظامت عمومًا ایک عوامی ادارہ جیسے کہ شہر کی بلدیہ یا اس علاقے کا بجلی کا محکمہ کرتا ہے۔ عوام الناس راست طور پر بچلی کا خرچ یا ٹیوب لائٹ اور بلب کے خرچ کے پیسے نہیں دیتی۔ تاہم ان اخراجات کی پابجائی اکثر عوام سے جمع کردہ محصولوں کے ذریعے ممکن ہوتی ہے۔ اکثر کسی مقررہ وقت یا اندھیرے کے رو نما ہونے کے ساتھ از خود کھلنے کی صلاحیت ہوتی ہے۔ کچھ جگہوں پر مقررہ وقت پر کھولنے اور بند کرنے کے لیے لوگ بہ طور خاص مامور ہوتے ہیں۔

## عوامی زندگی اور خواندگی پر اسٹریٹ لائٹ کا اثر
دنیا کی کئی مشہور شخصیات اسٹریٹ لائٹ کے تحت پڑھ کر آگے بڑھتی آئی ہیں۔ ان میں کئی سیاست دان اور سر براہان مملکت ہو چکے ہیں۔ان میں بھارت کے سابق وزیر اعظم منموہن سنگھ اور ڈاکٹر اے پی جے عبد الکلام بھی رہے ہیں۔ عبدالکلام صاحب تمل ناڈو کے رامیشورم علاقے کے ایک غریب خاندان سے تعلق رکھتے تھے۔ ان کے گھر میں بجلی نہیں تھی۔ وہ سڑک کی روشنی کے نیچے پڑھ کر اپنی پڑھائی پوری کیے تھے۔ وہ آگے چل کر ملک کے بہتر میزائل سائنس دان اور آگے چل کر صدر جمہوریہ بھی بنے۔

## مزید دیکھیے
* سڑک

## حوالہ جات

زمرہ:شہری منصوبہ بندی
زمرہ:گلی کا سامان
زمرہ:کامنز زمرہ جس کا ربط ویکی ڈیٹا پر ہے
زمرہ:چھوٹے پیغام خانوں کا استعمال کرنے والے مضامین
غلام محمد چشتی

**مولانا غلام محمد چشتی** سیال شریف کے روحانی پیشوا خواجہ شمس الدین سیالوی کے خلیفہ خاص تھے۔

## ولادت
غلام محمد چشتی کی ولادت 1212ھ میں موضع رہنہ ضلع چکوال میں ہوئی۔ آپ کا تعلق قوم بلوچ سے تھا۔

## تعلیم
مولانا غلام محمد چشتی نے علوم متداولہ کی تعلیم ہندوستان کے مختلف مدارس سے حاصل کی۔

## موہڑہ کدلتھی میں قیام
غلام محمد چشتی حصول علم سے فراغت کے بعد اپنے وطن واپس تشریف لائے تو روسائے موہڑہ کدلتھی جو سیال شریف کے مریدین میں سے تھے نے امامت اور درس وتدریس کے لیے اپنے ہاں قیام کرنے کی پر زور درخواست کی۔ آپ نے ان کی درخواست منظور کر لی۔ روسائے موہڑہ کدلتھی نے مزروعہ اراضی بطور ہدیہ پیش کی مگر آپ نے قبول کرنے سے انکار کر دیا۔

## بیعت و خلافت
مولانا غلام محمد چشتی نے بیعت خواجہ شمس الدین سیالوی کے دست حق پرست پر کی۔ آپ نے سلوک کی منازل اپنے شیخ کے زیر سایہ مکمل کی۔ عبادت و ریاضت کے بعد خواجہ سیالوی نے خرقہ خلافت عطا کیا۔

## شیخ سے محبت
مولانا غلام محمد چشتی کو اپنے شیخ طریقت سے والہانہ لگاؤ اور عقیدت تھی۔ سال میں دو تین مرتبہ سیال شریف کی حاضری معمول تھا۔ خواجہ سیالوی آپ پر بہت شفقت اور مہربانی فرماتے تھے۔

## درس و تدریس
غلام محمد چشتی نے موہڑہ کدلتھی میں درس و تدریس کا سلسلہ جاری کیا اور آپ کی علمی شهرت بہت جلد دور دور تک پھیل گئی۔ مختلف علاقہ جات سے طالبان علم حاضر ہوکر علمی پیاس بجھانے لگے۔ آپ سے علم حاصل کرنے والے ہندوستان، پنجاب، سرحد، کشمیر پوٹھوار، دھنی ، چهچھ اور کابل وغیرہ آتے تھے۔

### تلامذه
مولانا غلام محمد چشتی کے تلامذہ کی تعداد کثیر تھی۔ ان میں سے چند کے نام درج ذیل ہیں۔
# قاضی محمد حسن دین ساکن موہڑہ کدلتهی ضلع چکوال
# قاضی محمد حمید الدین ساکن موہڑہ کدلتھی ضلع چکوال
# قاضی محمد سعد الدین ساکن موہڑہ کدلتهی ضلع چکوال
# قاضی محمد ثناء اللہ ساکن پنچائن ضلع چکوال
# قاضی سلطان محمود قادری ساکن اعوان شریف ضلع گجرات
# مولانا غلام محمد سیالکوٹی ساکن سیالکوٹ
# قاضی محمد عبد الباقی کرسالوی ساکن کرسال ضلع چکوال
# مولانا احمد نور چشتی ساکن چالی ضلع چکوال
# مولانا سید محمد فضل شاہ ساکن وریامال ضلع چکوال

## سیرت
مولانا غلام محمد چشتی نے بہت سادہ زندگی بسر کی۔ قرآن و سنت اور شریعت مطہرہ پر عمل پیرا رہے۔ نمود و نمائش سے کوسوں دور رہے۔ علاقہ بھر کے لوگ آپ کا بے حد احترام کرتے تھے۔ تارک الدنیا بزرگ تھے۔ طلبہ پر بہت شفیق اور مہربان تھے۔ غرباء کی خدمت اور دلجوئی فرمایا کرتے تھے۔ درس و تدریس، زہد و تقوی اور عبادت و ریاضت میں بے مثال تھے۔ جید عالم اور کامیاب مدرس تھے۔ درس نظامی کی جملہ کتب پر دسترس حاصل تھی۔

## حلیہ
غلام محمد چشتی کا قد لمبا، رنگ سرخ و سفید، مضبوط اعضاء، خوبصورت متشرع ریش، ناک
خوبصورت، سر کے بال لمبے اور گھنگھریالے اور چہرہ بہت نورانی تھا۔ آپ کا لباس سفید کھادی کا یعنی چادر اور کرتا سر پر پگڑی اور پاؤں میں دیسی جوتا ہوتا تھا۔

## وصال
مولانا غلام محمد چشتی نے 25 صفر 1314ھ کو صبح صادق کے وقت بروز جمعرات وفات پائی۔ آپ کے بیٹے نے آپ کا خوبصورت مزار بنوایا۔
مزار کے اندر مغربی دیوار پر یہ ایک درج ذیل اردو قطعہ لکھا ہے۔

## اولاد
غلام محمد چشتی کی اولاد میں تین بیٹے تھے۔
# قاضی محمد سعد الدین (سجادہ نشین)
# قاضی محمد حسن دین
# قاضی محمد حمید الدین 

## حوالہ جات

زمرہ:چشتی شخصیات
سلیم بن سلطان القاسمی

**سلیم بن سلطان القاسمی** 1868ء تا 1883ء شارجہ کے حکمران تھے۔ ان کا عہد حکومت غیر معمولی طور پر ہنگامہ خیز رہا ہے اور وہ کئی سازشوں، تنازعات اور ماتحتوں کی آپسی چپلقش کا شکار ہوئے۔ وہ 1868ء تا 1869ء تک کی مختصر سی مدت کے لیے راس الخیمہ کے بھی حکمران رہے۔ وہ 1908ء تا 1919ء راس الخیمہ کے والی کا گرونر بھی رہے۔

## الحاق
سلیم بن سلطان شارجہ کے سابق حکمران سلطان بن صقر القاسمی اور ان کی باندی کے بیٹے تھے۔ 1868ء میں شارجہ کے حکمران خالد بن سلطان کی وفات کے بعد وہ حکمران منتخب ہوئے اور ان کے بھانجے حمید بن عبد اللہ راس الخیمہ کے والی مقرر ہوئے۔ اگلے سال انھوں نے سلطان بن صقر سے آزادی حاصل کرلی۔
محافظہ البریمی کا سعودی امیر اس خطہ میں ساحلی تنازعات میں دلچسپی لیتا تھا۔ اس نے اپریل 1869ء میں شارجہ میں سیاسی اتھل پتھل شروع کر دی اور سلیم بن سلطان کو قید کر لیا۔ اس کے بھائی اور راس الخیمہ کے والی ابراہیم بن سلطان کو راس الخیمہ کا حکمران مقرر کیا اور راس الخیمہ کے حکمران حمید بن عبد اللہ کو شارجہ کا حکمران بنا دیا۔ اس طرح اس نے حکمرانی کے خاندانی تناسب کو منظم کر دیا۔ اس کے اس عمل نے پورے خطہ میں آگ بھڑکا دی اور سعودی عرب کے خلاف لوگ مشتعل ہو گئے۔ اسی کشیدگی کے ماحول میں سعودی ایجینٹ مارا گیا۔ سلیم نے ریاض کے غصہ کو کم کرنے کے لیے اپنے بھائی ابراہیم کو اپنی جگہ حکمران نامزد کیا۔ چند ماہ بعد اس نے اپنی گدی dwbaro حاصل کر ل0

### سمندری جنگ کی خلاف ورزی
مئی 1869ء میں سلیم اور ابراہیم نے ایک ساتھ راس الخیمہ کے حمید بن عبد اللہ پر حملہ کر دیا۔ سلیم اور ابراہیم کی فوج 1500 نفر پر مشتمل تھی جو 32 کشتیوں پر سوار تھے۔ حمید کو ام القیوین سے 500 نفر کی مدد ملی۔ دونوں کے مابین راس الخیمہ کے الجزیرہ الحمرا کے مقام پر لڑائی ہوئی۔ برطانوی صدر نے بندر لنگہ پر جنگ بندی کی خلاف ورزی کی خبر سنی تو راس الخیمہ دوڑا چلا آیا۔ 12 مئی کو وہ راس الخیمہ پہنچا اور اگلے ہی دن ابراہیم اور سلیم کو وہاں سے اپنی فوج نکالنے کا حکم دیا۔

## حوالہ جات

زمرہ:انیسویں صدی میں مشرق وسطی کے بادشاہ
زمرہ:تاریخ متحدہ عرب امارات
زمرہ:انیسویں صدی کی عرب شخصیات
زمرہ:ویکی ڈیٹا سے مطابقت رکھنے والی مختصر تفصیل
زمرہ:القاسمی خاندان
زمرہ:امارت شارجہ کے شیوخ
زمرہ:امارت راس الخیمہ کے شیوخ
رستم علی شاہ

**خواجہ رستم علی شاہ** سیال شریف کے روحانی پیشوا خواجہ شمس الدین سیالوی کے خلیفہ خاص تھے۔

## ولادت
خواجہ رستم علی شاہ کی ولادت 1242ھ بمطابق 1827ء کو سرچھہ سیداں (پونچھ آزاد کشمیر) میں ہوئی۔ آپ کے والد ماجد کا نام سید حسین شاہ تھا۔ آپ بزرگوں میں سید نظام شاہ اپنے والد کے ارشاد پر تبلیغ اسلام کے لیے کشمیر میں سکونت اختیار کی تھی۔

## سلسلۂ نسب
رستم علی شاہ کا نسب نامہ کچھ یوں ہے۔
* رستم علی شاہ بن سید حسین شاہ بن سید حافظ نور محمد شاہ بن سید بہادر شاہ بن سید مٹھا شاہ بن سید حیات شاہ بن سید غریب شاہ بن سید بیرم شاہ بن سید نظام شاہ بن سید شاه منور سچیار بن سید نور محمد بن سید محمد بن سید عبد الصمد بن سید عبد اللہ بن سید شاہ یوسف گردیزی بن سید ابوبکر بن سید شاہ قسور گردیزی بن سید ابو عبد اللہ بن سید احمد بغدادی بن سید علی بن سید حسین بن سید موسی بن سید عبد اللہ بن سید حمزه داعی بن سید ابوشظ بن سید احمد شعرانی بن سید علی عریض بن امام جعفر صادق بن امام محمد باقر بن امام زین العابدین بن امام حسین بن حضرت علی المرتضی کرم اللہ وجہہ

## تعلیم
رستم علی شاہ نے ابتدائی دینی تعلیم اپنے والد گرامی سید حسین شاہ سے حاصل کی جو اس علاقہ کے قاضی اور امام تھے۔ قرآن کریم ناظرہ اور ابتدائی کتابیں پڑھنے کے بعد رستم علی شاه خواجہ شمس الدین سیالوی کے آستانہ پر حاضر ہوئے اور ایک مدت تک ان کی عظیم الشان درسگاہ سے دینی تعلیم حاصل کرتے رہے۔ اس کے بعد تحصیل چکوال موضع منگوال میں تقریبا دو سال تک تحصیل علم میں لگے رہے۔ بعد ازاں دہلی تشریف لے گئے اور وہیں علوم دینیات مروجہ سے فارغ ہو کر وطن واپس ہوئے۔

## بیعت و خلافت
پیر سید رستم علی شاہ کی بیعت خواجہ شمس الدین صاحب سیالوی سے تھی۔ آپ نے خواجہ شمس الدین سیالوی کی نگرانی میں سلوک و طریقت کی
منزلیں طے کیں اور پھر حضرت والا نے آپ کو خرقہ خلافت عطاء فرما کر بیعت کی اجازت دی۔

## درس و تدریس
رستم علی شاہ گردیزی خلافت عطا ہونے کے بعد اپنے گاؤں سرچھہ سیداں واپس تشریف لائے۔ والد گرامی سید حسین شاہ کی تعمیر کردہ مسجد اور مدرسہ موجود تھا۔ آپ نے اس درسگاہ میں درس و تدریس کا کام شروع کیا۔ اس کے بعد چاروں طرف سے طالبان علم پروانہ وار آنے لگے۔

## سیرت
پیر سید رستم علی شاہ کا شمار سادات گردیزی کے بلند پایہ علمائے کرام اور اولیاء اللہ میں ہوتا ہے۔ آپ کی ذات گرامی سے اس علاقہ کے ہزاروں لوگوں کو دینی روحانی اور علمی فیض حاصل ہوا۔ آپ کشف و کرامات بزرگ تھے۔

## وصال
سید رستم علی شاہ نے 6 رجب 1309ھ کو وصال فرمایا۔ آپ کی تدفین سرچھہ شریف سیداں ضلع پونچھ آزاد کشمیر میں کی گئی۔

## مزار
سید رستم علی شاہ گردیزی کا خوبصورت مزار آپ کے بیٹے سید محمد امیر شاہ نے بنوایا ہے۔ یہ مزار ایک چھوٹے سے کمرے پر مشتمل ہے۔ جس میں صرف آپ کی مرقد ہے۔ مرقد پر تختی نصب ہے جس پر تاریخ وصال درج ہے۔ آپ کا مزار پتھر سے بنا ہوا ہے۔ آپ کا مزار سرچھہ سیداں ضلع پونچھ آزاد کشمیر میں مرجع خلائق ہے۔

## اولاد
سید رستم علی شاہ کو اللہ تعالی نے نو فرزندوں سے نوازا تھا جن کے نام درج ذیل ہیں۔
# سید محمد امیر شاہ (سجادہ نشین)
# سید بہار شاہ
# سید سلمان شاہ
# سید نور عالم شاہ
# سید الف شاہ
# سید اکرم شاہ
# سید گل حسین شاہ
# سید فیض عالم شاہ
# سید محمد لطیف شاہ 

## حوالہ جات
سید نوبہار شاہ

**خواجہ سید نوبہار شاہ گیلانی** کا تعلق جیلانی سادات سے تھا۔ آپ سیال شریف کے روحانی پیشوا خواجہ شمس الدین سیالوی کے خلیفہ خاص تھے۔

## ولادت
سید نوبہار شاہ گیلانی کی ولادت سنجر سیداں تحصیل تونسہ شریف ضلع ڈیرہ غازی خان میں ہوئی۔ آپ کے والد ماجد کا نام سید محمد حسن شاہ تھا۔ سید محمد حسن خواجہ شمس الدین سیالوی کے خلیفہ خاص تھے۔ آپ کا مزار سنجر سیداں میں مرجع خلائق ہے۔

## سلسلۂ نسب
خواجہ سید نوبہار شاہ کا تعلق سادات جیلانی سے تھا۔ آپ کا سلسلۂ نسب کچھ یوں ہے۔
* سید نوبہار شاہ بن سید محمد حسن شاہ بن سید پیر بخش شاہ بن سید مرید احمد شاه بن سید عطاء اللہ شاہ بن سید نور تاج عالم شاہ بن سید حبیب اللہ شاہ بن سید فتح اللہ شاہ بن سید عبد الغنی بن سید عطاء اللہ بن سید اسماعیل بن سید جان عالم بن سید احمد ابدال الحق بن صوفی عارف باللہ بن اسحاق جمال الحق بن محمود شیخ امرار بن سید محمد شاہ بن سید برگز سلطان شاہ بن سید اسماعیل شاہ بن سید موسی تاج الدین بن سید شہاب الدین بن سید محی الدین داؤد بن سید ابو نصر موسی بن سید تاج محمود بن سید عبد الرزاق بن شیخ عبد القادر جیلانی

## تعلیم
سید نوبہار شاہ نے علوم متداولہ کی تعلیم و الد ماجد اور تونسہ شریف کے علما سے حاصل کی۔

## بیعت و خلافت
سید نوبہار شاہ کے والد ماجد خواجہ سید محمد حسن شاہ گیلانی آپ کو بیعت کے لیے تونسہ شریف خواجہ اللہ بخش کی خدمت میں لے گئے۔ خواجہ تونسوی آپ کو خواجہ شاہ محمد سلیمان تونسوی کے روضہ انور کے اندر لے گئے۔ سید نوبہار شاہ گیلانی نے عرض کیا حضور آپ مجھے بیعت فرمائیں گے یا صاحب روضہ؟ خواجہ اللہ بخش تونسوی نے آپ کے والد ماجد سے فرمایا کہ یہ شریعت کا پردہ فاش کرتے ہیں، انھیں خواجہ شمس العارفین کے پاس لے جاو۔
الغرض خواجہ سیالوی کی خدمت بابرکت میں حاضر ہوکر شرف بیعت حاصل کیا۔ بعد ازاں
بڑے سخت مجاہدے اور ریاضتیں کیں۔ اس کے بعد خواجہ سیالوی نے اجازت بیعت اور خلافت سے سرفراز فرمایا۔

## شیخ سے ارادت
سید نوبہار شاہ اپنے شیخ طریقت کے حسن و جمال اور احترام سادات کے وصف پر فریفتہ ہوکر بیعت سے مشرف ہوئے۔ آپ کو اپنے شیخ سے بے انتہا محبت، عقیدت اور ارادت تھی۔ پیادہ سیال شریف کی حاضری معمول تھا۔ خواجہ سیالوی بھی آپ کے حال پر بہت کرم فرماتے تھے۔

## سیرت
سید نوبہار شاہ نے نہایت سادہ زندگی بسر کی۔ آپ کا لباس نہایت سادہ ہوتا تھا۔ آپ رات کو بہت کم سوتے تھے اور زیادہ وقت عبادت و ریاضت میں گزارتے تھے۔ ایک گدی تھی جس میں کنکریاں بھری ہوئی تھی اس پر آپ سوتے تھے۔

## وصال
خواجہ سید نوبہار شاہ کا وصال 1279ھ کو سنجر سیداں تحصیل تونسہ شریف ضلع ڈیرہ غازی خان میں ہوا۔ آپ کی تدفین سنجر سیداں میں کی گئی۔ آپ کا مزار محل نما ہے۔ آپ نے شادی کی تھی لیکن اولاد کی نعمت سے محروم رہے۔

## کرامت
خواجہ سید نوبہار شاہ گیلانی صاحب کشف و کرامات بزرگ تھے۔
* قصبہ سنجر سیداں کے ارد گرد بہت زیادہ سیلابی پانی 1958ء تا 1970 تک آتا رہا لیکن آپ کی توجہ و برکت سے اللہ تعالی نے شہر کو محفوظ رکھا۔ رات کو لوگ دیکھتے کہ شہر کے ارد گرد بند پر شمع اٹھائے کوئی حفاظت اور نگرانی کر رہا ہے۔ وہ کوئی غیبی امداد ہوتی تھی۔ 1970ء کو جب آپ کے رشتہ داروں نے آپ کے مزار شریف کے متصل ریچھوں کی کشتی کروائی اور ایک شادی کے موقع پر طوائفوں کا ناچ کروایا تو اس سال سیلابی پانی شہر میں گھس آیا اور شہرکو تہس نہس کر کے رکھ دیا۔ ایک صاحب نظر عورت ہندوستان سے سنجر سیداں کے مغرب میں واقع ایک گاؤں میں آئی تو اس نے پوچھا اس طرف کوئی بزرگ ہیں۔ جب پانی اس شہر پر حملہ کرتا ہے تو وہ پانی کو روک دیتا ہے۔ 

## حوالہ جات
آذربائیجان کی سیاست

آذربائیجان نیم صدارتی جمہوریہ ریاست ہے۔ صدر آذربائیجان سربراہ ریاست ہے اور وزیر اعظم آذربائیجان سربراہ حکومت ہے۔ حکومت کی باگ ڈور صدر کے ہاتھ میں ہوتی ہے اور وہی عاملہ کے سارے اختیارات استعمال کرتا ہے جبکہ مقننہ کے اختیارات پارلیمان اور حکومت کے زیر استعمال ہے۔ آذربائیجان کی عدلیہ عاملہ اور مقننہ سے آزاد اکائی ہے۔

## سیاسی تاریخ
30 اگست 1991 کو سوویت اتحاد کے آذربائیجان کو آزادی ملی۔ آذربائیجانی کمیونسٹ پارٹی کے سابق اور اول سکریٹری ایاز متیلبو آزاد آذاربائیجان کے پہلے صدر مقرر ہوئے۔ نگورنو کاراباخ کے خوجالی میں مارچ 1992ء میں آذاربائیجانیوں کے قتل عام کے بعد ایاز کو استعفی دینا پڑا اور ملک میں سیاسی ہنگامی حالات شروع ہو گئے۔ مئی 1992ء میں وہ پھر حکومت پر قابض ہو گئے لیکن ایک ہفتہ کے اندر ہی انھوں نے صدارتی انتخابات کو منسوخ کر دیا اور تمام سیاسی سرگرمیوں پر پابندی لگا دی۔ اس سے حزب مخالف پارٹی آذربائیجان پاپولر فرنٹ پارٹی کو ایک مضبوط تحریک چلانے کا موقع مل گیا۔ پاپولر فرنٹ نے کمیونسٹ سوویت کو تحلیل کر دیا اور سے تمام انتظامی امور کو 50 رکنی ایوان بالا میں منتقل کر دیا۔

جون 1992ء میں صدارتی انتخابات ہوئے اور پاپولر فرنٹ کے ابو الفضل ایلجی بے صدر منتخب ہوئے۔ ان انتخاب میں 7 امیدوار تھے مگر ان سب کے درمیان میں ایلجی بے کو 54 فیصد ووٹ ملے اور آذربائیجان کے پہلے جمہوری طور منتخب صدر بنے۔ وہ پہلے غیر کمیونسٹ صدر بھی تھے۔ انھوں نے آذربائیجان سے سوویت کی فوج کو باہر کر دیا اور اس طرح آذربائیجان پہلا اور سابق سوویت ملک بنا جہاں سوویت کی فوج نہیں تھی۔ اس کے معا بعد ایلجی بے نے نیشنل کیپسین نیوی کو قائم کیا اور روس سے ایک چوتھائی کیسپین نیوی حاصل کرنے کامعاہدہ بھی کر لیا۔

نیشنل کونسل نے نئے اسپیکر حیدر علیف کے ذریعے نئے صدر کو اختیارات سونپ دئے۔ حیدر علیف آذربائیجانی کمیونسٹ پارٹی کے سابق سکریٹری رہ چکے ہیں۔ وہ بعد میں سوویت اتحاد کے پولٹ بیورو، کے جی پی کے رکن بھی رہے اور 1987ء تک سوویت اتحاد کے نائب وزیر اعظم بھی رہے تھے۔ اگست 1987ء میں ریفرینڈم کے ذریعے الیجی بے کو معزول کر دیا گیا تھا۔ بعد میں وہ انتخابات کے ذریعے 5 برس کی مدت کے لیے صدر منتخب ہوئے۔ 1998ء میں وہ دوسری مرتبہ 5 برس کے لیے صدر منتخب ہوئے۔

## حوالہ جات


زمرہ:آذربائیجانی قانون
خلیج فارس میں قزاقی

تصغیر|250px|1892ء کا ایک نقشہ جس میں قزاقوں کے بندرگاہ کو دکھایا گیا ہے۔

**خلیج فارس میں قزاقی** ایک سمندری تجارتی جنگی سلسلہ ہے جو 19ویں صدی میں اہنے عروج پر تھا۔ سرزمین بحرین میں عربی سمندری جنگجو اور خلیج فارس میں سلطنت برطانیہ اس میں خاص طور ملوث تھی۔ خلیج فارس دنیا بھر میں سمندری تجارت کا اہم مرکز رہا ہے اور اس قزاقی کی وجہ سے یہاں کی تجارت کو خطرات لاحق ہوئے خصوصا برطانوی ہند اور عراق جیسے ممالک کو یہاں تجارت کرا مشکل ہو گیا۔]] خلیج فارس میں قزاقی کا سلسلہ القاسمی (قبیلہ) نے شروع کیا اور انھوں نے قزاقی کی کئی مثالیں قائم کیں۔ برطانوی حکومت ان سے پریشان ہو کر ایک معاہدہ کی تیاری کرنے لگی اور 1809ء میں خلیج فارس مہم کا آغاز کیا۔ 19ویں صدی کی سمندری جنگی مہم بڑے زور و شور سے شروع ہوئی اور راس الخیمہ، بندر لنگہ اور القاسمی کے دیگر بندرگاہوں پر بمباری کی گئی۔ شارجہ کے اس وقت کے امیر سلطان بن محمد القاسمی نے اپنی کتاب *خلیج فارس میں قزاقی کی حقیقت* میں یہ انکشاف کیا ہے کہ برطانوی حکومت نے قزاقی کا بہانہ بنا کر اپنی سامراجیت قائم کرنے کی کوشش کی۔

خلیج فارس میں 18ویں اور 19ویں صدی میں قزاقی ایک عام بات تھی۔ وہاں ایک بندر گاہ کا قزاقوں کا بندر گاہ کہا جاتا تھا جو اب موجودہ دور میں قطر اور عمان کے درمیان موجود ہے۔

## ابتدائی تاریخ
تصغیر|خلا سے خلیج فارس کا منظر
1800ء ق م میں دلمون میں معاشی عدم استحکام آیا جس کے سبب خلیج فارس میں قزاقی کا سلسلہ شروع ہوا۔ دلمون موجودہ دور میں بحرین کا علاقہ ہے۔

694ء ق م میں ہندوستان سے آنے اور وہاں جانے والے تاجروں پر اشوریہ کے ڈاکووں نے خلیج فارس میں حملہ کر دیا۔ آشوریہ کے بادشاہ سنحاریب نے خلیج فارس میں لوٹ پاٹ پر لگام لگانے کی کوشش کی مگر اس کی کوششیں رائیگاں گئیں۔

خلیج فارس میں قزاقی کا سلسلہ |عہد قدیم سے شروع ہوا اور جدید دور تک جاری رہا۔ وقتا فوقتا اس میں کمی بیشی جاری رہی۔ 18ویں اور 19ویں صدی میں القاسمی قبیلہ نے اس میں بڑھ چڑھ کر حصہ لیا۔

## حوالہ جات

زمرہ:خلیج فارس میں قذاقی
زمرہ:ویکی ڈیٹا سے مطابقت رکھنے والی مختصر تفصیل